Ига Швёнтек

Ига Наталия Швёнтек (кейде Свёнтек, , Полякша оқылуы: ; 31 мамыр 2001 жыл, Варшава) — поляк теннисшісі, Әйелдер теннисі қауымдастығы (ӘТҚ) әлемдегі №9 мансаптық рейтингке ие, Францияның 2020 жылғы Ашық чемпионатының чемпионы және тарихтағы жекпе-жекте Үлкен Дулыға титулын жеңіп алған алғашқы поляк теннисшісі.

Франция ашық чемпионатының титулымен ол (2005 жылы  Рафаэль Надальдан және 1992 жылы  Моники Селестен бері) ең жас чемпионы атанды. Ига бір үлкен дулыға турнирінің жеңімпазы (Франция ашық чемпионаты 2020); екі ӘТҚ турнирінің жеңімпазы; бір Кіші Үлкен Дулыға турнирінің жеңімпазы (Уимблдон 2018) және бір Кіші Үлкен Дулыға турнирінің жеңімпазы (Франция ашық чемпионаты 2018)..

 Өмірбаяны 
Әкесі —  (1964 жылы туған), 1988 жылғы Жазғы Олимпиада ойындарына академиялық есу сайысына қатысқан. Иганың үлкен әпкесі Агата да тенниспен айналысқан, бірақ жарақатына байланысты мансабын ертерек аяқтаған.

 Спорттық мансабы 
Юниор ретінде Ига 2016 жылы жасөспірімдер арасында Федерация кубогын жеңіп алған поляк командасының мүшесі болды. Ол 2018 жылғы жазғы жасөспірімдер олимпиадасында Словениядан келген Кайя Юванмен бірге жұптық жарыста алтын медаль жеңіп, өзінің юниор мансабын аяқтады.

Бірнеше жыл бойы Игамен жас жаттықтырушы Петр Сежпутовский және спорт психологы Дария Абрамович жұмыс істеді.

 2016–2017 
2016 жылдың жазында Швёнтек жасөспірімдер арасындағы Канада ашық чемпионатының финалында  жеңді. Содан кейін 15 жасында Стокгольмде өткен ITF ересектер турнирінде алғашқы жеңісіне қол жеткізді. 2017 жылдың қаңтарында  "AGL Loy Yang Traralgon Junior International" турнирінің финалында, бір айдан кейін Бергамодағы Мартина Ди Джузеппеге қарсы жеңіп, өзінің алғашқы ITF pro circuit титулына ие болды. Швёнтек 2017 жылы хирургиялық операциядан кейін жеті айда қалпына келіп, ITF және junior Grand Slam турнирлеріне оралды.

 2018 
17 жасында Швёнтек пен оның серіктесі  жасөспірімдер арасындағы Франция ашық чемпионатының финалында Юки Найто мен Нахо Сатоны жеңді.

нобай|солға|210px|2018 жылғы Кіші Уимблдондағы Ига
2018 жылдың 14 шілдесінде Уимблдонда Швёнтек Үлкен Дулыға жасөспірімдер турнирінің алғашқы финалына шығып, швейцариялық  екі сетте жеңді. Швёнтек Уимблдонда Александра Ольша, Радваньская Агнешка және Урсулы Радваньскаядан кейінгі юниорлар арасында Польшаның төртінші чемпион атанды.

Швёнтек Будапешт пен Монтрада қатарынан екі турнирінде атын шығарып, топ-200-ге кірді.

Қазан айында Швёнтек Буэнос-Айрестегі үшінші жазғы Жасөспірімдер Олимпиадасына қатысты. Кайей Юванмен бірге финалға өтіп, өткен япондық қарсыластарын (Юки Наито және Нахо Сато) қайта жеңіп, алтын медаліне ие болды.

Жалпылай, Ига 2018 жылды мықты өткізді. Швёнтек бір жылда төрт ITF титулдың арқасында өзінің рейтингін 727-ден 174-ке дейін көтерді. 2018 жылды 184 WTA рейтингте жапты.

 2019 
Швёнтек жаңа маусымын Оклендтегі WTA турнирінен бастап, квалификациялық раундтардан өте алмады. Алайда, Аустралиядағы ашық чемпионатта бірінші ойында Ана Богданды үш сетта өтіп, Камила Джорджия деген итальяндық теннисшіден ұтылды.

Ақпан айында Швёнтек Мажарстанның Ашық чемпионатында екінші айналымға шықты. Швейцариядағы Ladies Open Lugano турнирінде Швёнтек Виктория Кужмова қарсы шығып, үш сетте жеңіске жетті. Соның арқасында WTA турнирінің бірінші ширек финалына шықты. Әлемнің 46-ракеткасын жеңу Швёнтек мансабындағы топ-50-дегі алғашқы жеңісі болды. Одан қарай, Швёнтек Кристина Плишкова мен Вера Лапконы жеңіп, финал айналымына шықты. Финалда жеңілсе де, бұл керемет прогресс Швёнтекті топ-100 рейтингіне көтерді.

Швёнтектың келесі керемет жетістігі Ролан Гарростың төртінші айналыма шығу болды. Әлемнің бірінші ракеткасына жеңілсе де, төртінші айналымға өте алған 2000 жылдары дүниеге келген екінші теннисші атанды.

АҚШ ашық чемпионатының екінші айналымында Швёнтек әлемнің 11-ракеткасы Латвиядан Анастасия Севастовадан (6-3 1-6 3-6) ұтылды. Осыдан кейін, маусымның соңына дейін Ига турнирлерде көрінбеді.

 2020 (Ролан Гарростағы жеңіс) 
Аустралия ашық чемпионатында Ига төртінші айналымға жетіп, Анетт Контавейтке 7-6(7-4) 5-7 5-7 есеппен ұтылды.

Күзде өткізілген Франция ашық чемпионатында Ига керемет нәтижелер көрсетті. 54-ы рейтингпен бастаған поляк теннисшісі бірінші айналымда Маркет Вондроушованы (6-1 6-2); екінші айналымда Се Шувэйды (6-1 6-4); үшінші ойында Эжени Бушарды (6-3 6-2); төртінші айналымда атақты Симона Халепті (6-1 6-2) есеппен жеңіп, лирек финалға жетті. Аргентиналық және итальяндық ойыншылармен жүздесіп, турнирдің финалында американдық теннисші София Кенинді жеңді. Иганың жеңісі оның олжаны жеңіп алғандығымен ғана емес, сонымен қатар турнирдің барлық матчтарын екі сетта жеңіп, әр матчта 5-тен көп емес ойын ойнауымен де ерекшеленеді. Оған қоса, Швёнтек Үлкен Дулыға турнирінде жеңіске жеткен Польшаның алғашқы өкілі болды. Турнирден кейін әлемдік рейтингте 17-ші орынға көтерілді.

 2021 
2021 жылда Швёнтек WTA турнирінде өз ойын жалғастыруда.

 WTA рейтингтегі жылдар бойынша қорытынды орны 
 Жыл Жекерейтинг Жұптықрейтинг 2020  17  75 2019  61  453 2018  175  1 097 2017  690  2016  903 

 Турнирлер 

 Үлкен дулыға турнирлерінің Финалы (1) 

 Жеңіс (1) 
№ЖыльТурнирЖабуФиналдағы қарсыласЕсеп 1. 2020 Франция ашық чемпионаты Грунт  София Кенин 6-4 6-1

 WTA турнирлер финалы жеке бәсекестік (2) 

 Жеңіс (2) 
Марапат: Үлкен Дулыға Турниры (1*) Олимпиада (0) WTA қорытынды турниры (0) Premier Mandatory / WTA 1000 Mandatory (0) Premier 5 / WTA 1000 (0) Premier / WTA 500 (1) Әлемдік турниры / WTA 250 (0)

* жеке разрядтағы жеңістер саны.
№ДатасыТурнирыЖабуФиналдағы қарсыласыЕсеп 1. 1 қазан 2020 Франция ашық чемпионаты Грунт  София Кенин 6-4 6-1 2. 27 ақпан 2021 Аделаида, Аустралия Хард   Белинда Бенчич 6-2 6-2

 Жеңіліс (1) 
№ДатаТурнирЖабуФиналдағы қарсыласКсеп 1. 14 сәуір 2019Лугано, Швейцария Грунт  Полона Херцог 3-6 6-3 3-6

 Дереккөздер